Langesund: Savnet 19-åring i god behold
19-åringen ble meldt savnet ved 15-tiden lørdag. Da hadde ingen sett han siden natt til lørdag. Halvannen time senere hadde politiet fått kontakt med mannen via telefon. Han var da i god form. Det viste seg at han hadde gått tom for strøm på telefonen og dermed ikke kunnet si fra til arbeidsgiver eller familie om hvor han var. Politiet gikk lørdag ettermiddag ut i mediene og ba om tips i saken, som nå har fått en lykkelig slutt.
19-åringen som lørdag ble meldt savnet i Langesund i Telemark har kommet til rette i god behold.